cyanic-selkie/wikianc huggingface dataset:
Ritva Mustonen
Ritva Mustonen (oik. Ritva Anneli Mustonen-Laurila, s. 10. heinäkuuta 1940 Turku) on suomalainen musiikinopettaja ja iskelmälaulaja, jonka levyttämistä kappaleista tunnetuimpia ovat ”Merimies kotimaasi on meri” sekä Lasse Mårtensonin jazzmessusta Voiko sen sanoa toisinkin (1966) peräisin oleva ”Jumala rakastaa maailmaa”. Mustonen esiintyi Esa Katajavuoren, Olli Hämeen ja Rauno Lehtisen yhtyeiden solistina.
Mustonen oli naimisissa kitaristi Heikki Laurilan kanssa ja heillä on tytär Mari Laurila.
Suomen alle 20-vuotiaiden koripallomaajoukkue
Historia
Vuoden 2016 EM-turnaus järjestettiin Suomessa. Suomi voitti alkulohkossaan monituhatpäisen yleisön edessä lajin suurmaat Ranskan ja Espanjan, joista jälkimmäinen voitti EM-kultaa. Sijoitusotteluissa Suomi kuitenkin hävisi ratkaisseet ottelut ja putosi B-divisioonaan. Suomen paras pelaaja turnauksessa oli myös sen tähdistöviisikkoon valittu ja korikuninkuuden voittanut Lauri Markkanen.
Pohjoismaiden mestaruuskilpailuissa Suomi on yltänyt mitalisijoille useampaan otteeseen.
Alle 20-vuotiaiden, ja kaikkien Suomen maajoukkueiden, yksittäisen ottelun piste-ennätys syntyi vuonna 2013, kun Topias Palmi heitti B-divisioonan ottelussa Luxemburgia vastaan 60 pistettä.
Musiikkivuosi 1964
Musiikkivuosi 1964 käsittelee vuoden 1964 tärkeitä musiikkitapahtumia, uutisia ja julkistuksia.
Tiantai
Tiantai (天台, pinyin: tiāntái; Wade-Giles: T'ien-t'ai) on yksi buddhalaisuuden itäisistä koulukunnista. Zhiyi (538–597) perusti sen Kiinassa Sui-dynastian aikaan. Sitä seuranneen Tang-dynastian aikana Tiantaista tuli yksi johtavista kiinalaisista buddhalaisuuden koulukunnista.
Musiikkivuosi 1961
Musiikkivuosi 1961 käsittelee vuoden 1961 tärkeitä musiikkitapahtumia, uutisia ja julkistuksia.
Musiikkivuosi 1960
Musiikkivuosi 1960 käsittelee vuoden 1960 tärkeitä musiikkitapahtumia, uutisia ja julkistuksia.
Pyhäjoen taistelu
Eversti Kulnevin johtama 1 300 miehen vahvuinen venäläinen ratsuväki kävi Yppärin kylässä eversti von Döbelnin komentaman Uudenmaan rykmentin muodostaman ruotsalaisten jälkijoukon kimppuun. Venäläisten maantietä pitkin tekemä hyökkäys saatiin torjuttua, ja he joutuivat perääntymään. Toinen venäläisten osasto yritti sitten kiertää Döbelnin asemat Yppärin ojan kautta, mutta heidätkin pysäytettiin. Döbelnin joukko pääsi sitten perääntymään pohjoiseen päin.
Taistelu jatkui sitten Virteen torpan luona, kun ruotsalaisten esikunnan päällikkö eversti Gustaf Löwenhjelm määräsi eversti Hans Henrik Gripenbergin johtaman jälkijoukon puolustukseen ja aikoi itse kiertää venäläiset toisella osastolla meren puolelta. Gripenberg sai taistelun ollessa käynnissä ylipäällikkö Klingsporilta ehdottoman perääntymiskäskyn ja joutui lähtemään perääntymään. Döbeln onnistui joukkoineen vain vaivoin suojaamaan perääntyjiä hyökkääviltä venäläisitä. Taistelu jatkui aina iltaan saakka.
Bianca Morales
Vuonna 1985 Morales osallistui Suomen Euroviisukarsintoihin, mutta ei levyttänyt karsintakappaletta. Myöhemmin Morales on esittänyt ja levyttänyt jazz- ja gospelmusiikkia. Vuodesta 2005 lähtien hän on toiminut Pori Jazz Kids Festivalin tuottajana.
Pyhäjoen taistelu
Löwenhjelm ja hänen adjutanttinsa kapteeni Clairfelt jäivät pahoin haavoittuneina venäläisten vangeiksi. Taistelun jälleen uudeksi esikuntapäälliköksi tuli eversti Carl Johan Adlercreutz ja von Döbelnistä tehtiin 2. Prikaatin uusi komentaja.
Pyhäjoen taistelun muistomerkki sijaitsee Raahen kirkon edessä. Pattijoen Ruumiinhautakankaalla sijaitsee venäläisten taistelussa kaatuneiden hautapaikka.
Deep web
Deep web (”syväverkko”) tarkoittaa niitä World Wide Webin osia, joita Internetin hakukoneet eivät näytä. Deep webin vastakohta on surface web (”pintaverkko”), se Internetin osa, jossa liikkumista ei ole mitenkään rajoitettu. Termin deep web keksijänä pidetään tietojenkäsittelytieteilijä Michael K. Bergmania, joka keksi termin vuonna 2001.
Vaikka deep web ei näy hakukonepalveluissa, siihen kuuluu suuri määrä täysin julkisia ja tavallisilla selaimilla helposti saavutettavia verkkosivuja, esimerkiksi erilaiset tietokannat, kuten Suomen julkisten kirjastojen virtuaalisten kortistojen sisältö. Samoin tyypillisiä deep webin osia ovat monet maksumuurein suojatut verkkosivut kuten sanomalehtien vain tilaajille suunnattu verkkosisältö. Deep webiin kuuluvat myös esimerkiksi sellaiset verkkokeskustelufoorumien tai sosiaalisen median alueet, jotka eivät ole lainkaan selattavissa ilman jäseneksi rekisteröitymistä ja sisäänkirjautumista tai keskustelusovellukset kuten Discord tai Telegram.
Deep webiä ei pidä sekoittaa dark webiin eli pimeään verkkoon, joka muodostaa vain osan deep webistä. Pimeä verkko, dark web, on työläämmin saavutettavissa ja vaatii yleensä erillisen ohjelmiston käyttämistä. Pimeän verkon käyttötarkoitukset vaihtelevat tutkivasta journalismista neutraaliin yksityisyydenhaluun, totalitarististen maiden toisinajattelijoiden keskinäisestä viestinnästä terroristiryhmien verkostoitumiseen ja valtiollisesta tiedustelutoiminnasta rikollisjärjestöjen harjoittamaan liiketoimintaan. Suuri osa Internetin huume- ja asekaupasta käydään pimeässä verkossa.
Tavallisessa deep webissä tapahtuvat tiedonsiirrot ovat jokseenkin yhtä helposti jäljitettävissä kuin surface webissäkin. Tosin deep webiin kuuluvat verkkosivut käyttävät useammin erilaisia salauksia, jolloin tiedonsiirtojen sisältö ei välttämättä ole jäljittäjien helposti luettavissa. Pimeässä verkossa tiedonsiirtojen seuraaminen ja käyttäjien tunnistaminen on lähtökohtaisesti huomattavan vaikeaa, mutta ei mahdotonta.
Rajuilma (albumi)
Rajuilma on samannimisen yhtyeen albumi vuodelta 1990. Albumin on miksannut Mikko Karmila.
Täilampi (Pertunmaa)
Täilampi on Etelä-Savossa Pertunmaalla Kousan kylän lähellä sijaitseva lampi.
Maantietoa
Lammen pinta-ala on 1,2 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 500 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Ylä-Rievelin–Enonveden alueeseen (14.172) se kuuluu. Lammen vedenpinnan korkeus on 91,8 metriä mpy.
Acon
Acon, Acon Finland Oy Ltd, on suomalainen yritys, joka myy liikunta- ja vapaa-ajan tuotteita, kuten trampoliineja.
Historia
Acon on perustettu 1990-luvulla Kiimingissä. Aluksi se suunnitteli teräksen sulatusuuneja esimerkiksi Rautaruukille. Yrityksen perustajan poika Tarmo Sallinen oli ollut vaihto-oppilaana Minnesotassa ja sieltä palattuaan hän ehdotti, että yritys alkaisi myydä isoja trampoliineja, joihin hän oli Yhdysvalloissa tutustunut. Sallinen teki amerikkalaisen trampoliinivalmistajan kanssa sopimuksen, jonka mukaan hän sai myydä tuotteita yksinoikeudella Suomessa. Vuonna 1996 Salliset toivat Suomeen kautta aikojen ensimmäisen trampoliinit. Ne ostettiin Tarmo Sallisen opintolainalla ja haettiin asuntoautolla Hollannista. Sallinen valmistui sähkötekniikan diplomi-insinööriksi. Hän myi trampoliineja leirintäalueilla ja huoltoasemilla, joissa meni päivässä kaupaksi 1-2 trampoliinia. Ensimmäisenä vuonna hän myi 44 trampoliinia, minkä jälkeen myyntimäärä tuplautui vuosittain. Huippuvuosina 2004–2005 myytiin 4500 trampoliinia.
Vuonna 2011 Acon aloitti markkinointiyhteistyön jääkiekkoilija Mikael Grandlundin kanssa. Yritys myi trampoliinien lisäksi pihapelejä ja pelipöytiä. Acon Wave -tuotteisiin kuului esimerkiksi maaleja, taustaverkkoja, maalivahteja ja vetoalustoja. Yritys myi tuotteitaan verkkokauppansa lisäksi myymälöissään Tuusulassa ja Oulussa.
Yritys alkoi kansainvälistyä vuonna 2014, jolloin Aconiin palkattiin myynti- ja markkinointijohtaja Marko Manninen. Hän alkoi siirtää myyntiä verkkokauppaan. Ensimmäinen ulkomainen verkkokauppa perustettiin Ruotsiin, jota yritys piti helppona paikkana aloittaa, fyysisen läheisyyden, pienten kulttuurierojen ja kovan kysynnän vuoksi. Käytäntö osoittautui kuitenkin haastavaksi, sillä markkinoilla oli kova kilpailu ja markkinointikustannukset olivat suhteellisen korkeat. Vienti Yhdysvaltoihin aloitettiin niin sanotuilla off ice -tuotteilla, kuten esimerkiksi jääkiekkomaaleilla, niiden taustaverkoilla ja vetoalustoilla, joita saatiin myyntiin noin kymmeneen jääkiekkoon erikoistuneeseen vähittäiskauppaketjuun. Merkittävämmässä roolissa viennissä oli kuitenkin Amazon-verkkokauppa, jonka kautta Acon sai ohjattua liikennettä myös omille sivuilleen. Mannisen mukaan tuntematon yritys voi tehdä Yhdysvalloissa kauppaa vain, jos se näkyy Amazonissa. Acon otti Amazonin käyttöön kauppapaikkana, mutta hoitaa itse pakkaamisen ja kuljetuksen. Siksi se ei aina pysty toimittamaan tuotteita ostajalle niin nopeasti, kuin Amazon vaatii. Yhdysvaltain myyntiä vauhdittaakseen Tarmo Sallinen muutti perheensä kanssa pariksi vuodeksi Minnesotaan. Venäjän markkinat Acon avasi Finpron eCom Growth -ohjelman avulla: sen tuotteita alettiin myydä venäläisessä Yandex Market -verkkokaupassa, jossa vuonna 2017 vieraili kuukausittain noin 27 miljoonaa kuluttajaa.
Tammikuussa 2017 päättyneellä tilikaudella yrityksen liikevaihto oli 4,8 milj. euroa, josta viennin osuus oli noin neljännes. Alkuvuonna 2017 maailman suurin kauppaketju Walmart otti verkkokauppaansa myyntiin Aconin trampoliinit ja muitakin sen tuotteita. Aconin valikoimiin kuului noin 500 ulko- ja sisäliikuntaan liittyvää tuotetta. Tuotteita myytiin verkkokaupan kautta noin 30 maahan ja viennin osuus kasvoi noin 40 prosenttiin.
Maaliskuussa 2019 Acon pyrki Guinnessin ennätysten kirjaan Tšekissä toteutetulla tempulla, jossa hypittiin trampoliinilla 1580 metrin korkeudessa. Ammattilaishyppääjät tekivät hyppyjä ja voltteja kuumailmapallon korin alle viritettyssä trampoliinissa ja hyppäsivät sen jälkeen laskuvarjohypyn. Acon oli aiemmin kuvannut näyttäviä trampoliinitemppuja Saana-tunturilla ja merenpohjassa Kreikassa. Yritys myi noin 10 000 trampoliinia vuodessa. 90 prosenttia myynnistä tehtiin verkkokaupoissa, ja tuotteita vietiin yli neljäänkymmeneen maahan. Amazonin osuus Aconin Yhdysvalloissa tekemästä verkkokaupasta oli noin 20–40 prosenttia. Konsernin liikevaihto oli noin kymmenen miljoonaa euroa, josta Yhdysvaltojen osuus oli noin 40 prosenttia.
Tuotteet
Trampoliinit ovat yrityksen päätuote, mutta se myy myös muita liikuntaan ja urheiluun liittyviä tuotteita. Off ice -tuotteiden päämarkkina-alue on Yhdysvallat.
Acon-trampoliinit valmistetaan Kiinassa. Trampoliinien suosiota on nostanut gtrampiksi nimetty laji, jossa yhdistyvät skeittaamisesta ja parkourista tuttu luova temppuilu. Acon on sponsoroinut gtram-harrastajien kuvausmatkoja ja vaikuttanut heidän kauttaan myös lajin turvallisuuteen. Esimerkiksi hollantilainen Sam De Greef alkoi käyttää sosiaalisen median postauksissaan avainsanaa #NDB, “no double bounce.” "Double bouncing" tarkoittaa lisävauhtia, jonka hyppääjä on saanut ulkopuoliselta. Se tekee tempuista vaikeammin hallittavia, esimerkiksi nostamalla hyppääjän liian korkealle, mikä voi johtaa loukkaantumisiin.
Organisaatio
Vuonna 2019 yritys työllisti 20 henkilöä, joista 15 oli Suomessa ja 5 Yhdysvalloissa.
HMCS Toronto (K538)
HMCS Toronto (viirinumero K538) oli Kanadan laivaston vuonna 1944 palvelukseenotettu River-luokan fregatti toisessa maailmansodassa. Alus luokiteltiin 26. marraskuuta 1953 uudelleen muutostöiden jälkeen Prestonian-luokan fregatiksi. Se palveli Kanadan laivastossa aina huhtikuuhun 1956 saakka, jolloin se siirrettiin Norjan laivastolle. Alus nimettiin Norjan laivastossa ensin KNM Garmiksi, kunnes se siirrettiin sukellusveneiden emälaivaksi nimellä KNM Valkyrien.
Valmistus
Alus tilattiin 1. helmikuuta 1943 Lauzonista Davie Shipbuilding and Repairing Companylta ja sen köli laskettiin 10. toukokuuta 1943. Alus laskettiin vesille 18. syyskuuta 1943 ja se otettiin palvelukseen 6. toukokuuta 1944.
Palvelus
HMCS Toronto liitettiin Bermudalla pidetyn koulutuksen jälkeen saattajaryhmä 16:een, joka oli sijoitettu Sydneyyn Nova Scotiaan (HMCS Protector). Euroopan sotatoimien päätyttyä alus sijoitettiin koulutustehtäviin, ja se poistettiin palveluksesta 27. marraskuuta 1945, jolloin se sijoitettiin reserviin.
Alus muutettiin Prestonian-luokan saattuefregatiksi vuonna 1952. Alus palasi palvelukseen 26. marraskuuta 1953, jolloin sen viirinumerona oli FFE 319. Alus poistettiin palveluksesta huhtikuussa 1945.
Norjan laivastossa
Alus lainattiin Norjan laivastolle, joka nimesi sen KNM Garmiksi. Norjan hallitus lunasti aluksen vuonna 1959. Alus muutettiin sukellusveneiden emälaivaksi, ja se nimettiin vuonna 1965 uudelleen KNM Valkyrieniksi. Alus romutettiin vuonna 1977.
Fabian Wrede -luokan koululaiva
Alukset
Fabian Wrede -luokan alukset on nimetty vanhojen Von Fersen -luokan yhteysalusten mukaan Ruotsin vallan ajan suomalaisaatelisten nimillä. Fabian Wrede, kylkinumeroltaan 690, on nimetty Fabian Casimir Wreden mukaan ja luovutettiin merivoimille 15.8.2006. Wilhelm Carpelan (691), Wilhelm Carpelanin kaima luovutettiin 14.6.2007. Viimeisimpänä Axel von Fersen vanhemman mukaan nimetty Axel von Fersen (692) luovutettiin 30.6.2008.
Helena Miller
Helena Miller (s. 17. huhtikuuta 1967 Hämeenkyrö) on suomalainen iskelmälaulaja, joka osallistui euro­viisu­karsintoihin vuonna 1987 kappaleella ”Hei me lennetään”, jossa hän lauloi Jussi Halmeen kanssa duona. Vuonna 1988 Miller sijoittui euroviisukarsinnoissa toiseksi kappaleella ”Svart och vitt”. Miller osallistui myös Syksyn sävel -kilpailuun kappaleella ”Minä sekä kuu”, mutta kappale diskattiin, koska yleisölle jaettiin ilmaisia single-levyjä. Myöhemmin Miller levytti Tauski Peltosen kanssa kappaleen ”Haavemaa”.
Stéfanos Kapíno
Stéfanos Kapíno (, s. 18. maaliskuuta 1994 Pireus) on kreikkalainen jalkapallomaalivahti, joka edustaa Saksan Bundesliigassa pelaavaa Werder Bremeniä. Aiemmin hän on edustanut kotimaassaan Panathinaikosta ja Olympiakosta, Saksassa Mainz 05:tä sekä Englannissa Nottigham Forestia.
Kapíno teki debyyttinsä Kreikan A-maajoukkueessa 17-vuotiaana marraskuussa 2011, jolloin hänestä tuli maan kaikkien aikojen nuorin A-maajoukkuepelaaja. Hänet valittiin Kreikan joukkueeseen vuoden 2014 maailmanmestaruuskilpailuihin.
Kammiohappo
thumb|right|240px|[[Rikkihappo-molekyyli]] Kammiohappo eli kamarihappo on aiemmin käytetty nimitys rikkihapolle, jota saatiin kammion pohjalta valmistettaessa rikkihappoa lyijykammiomenetelmällä. Kammiohapossa oli rikkihappoa 50–60 prosenttia. Sitä käytettiin sellaisenaan soodan ja superfosfaatin valmistukseen. Kuumassa lyijypannussa haihduttamalla kammiohaposta saatiin pannuhappoa, jossa oli noin 80 prosenttia rikkihappoa. Koska lyijyastia ei kestänyt väkevämpää rikkihappoa, voitiin sitä väkevöidä kuumentamalla lasi-, platina- tai rauta-astiassa. Rauta-astian tuli olla valmistettu piipitoisesta raudasta. Näin rikkihaposta saatiin 91–92 prosenttista. Sitä voitiin edelleen väkevöidä, tislata ja puhdistaa puhtaan rikkihapon valmistamiseksi.
Sun Yaoting
Sun Yaoting (, 29. syyskuuta 1902 Tianjin – 17. joulukuuta 1996 Peking) oli Kiinan viimeinen eunukki. Hänet kastroitiin 8-vuotiaana hänen isänsä toimesta, joka toivoi poikansa pääsevän keisarilliseen hoviin ja pelastavan isänsä konkurssilta. Keisari Pu Yi kuitenkin menetti asemansa ennen toiveen toteutumista.
Vuoden 1988 elokuva Zhong Guo zui hou yi ge tai jian perustuu Sun Yaotingin elämään.
Always
Always voi tarkoittaa:
Urbanismi
Urbanismi on 1900-luvulla syntynyt suuntaus, joka korostaa kaupunkien merkitystä yhteiskunnallisessa kehityksessä. Urbanismi pitää kaupunkeja uusien ajatusten ja kulttuurin tyyssijoina, ja suuntauksen mukaan kaupungit voivat edistää monimuotoisuuden ja suvaitsevaisuuden kasvua koko yhteiskunnassa. Esimerkiksi sosiologi Émile Durkheim julisti, että suurkaupungit ovat edistyksen kehtoja; niissä jalostuvat uudet ideat, muodit, tavat ja tarpeet levitäkseen sitten muualle. Durkheimin mukaan kaupungeissa ajatukset suuntaavat luonnostaan tulevaisuuteen.
Urbanismin käsitteeseen liitetäänkin yleensä ympäristön toimintojen, väestön ja rakenteiden monipuolisuus sekä vaihtoehtojen mahdollisuus. Muun muassa alakulttuurien runsaus ja useiden erilaisten ihmisten kohtaamiset katsotaan urbaanin elämäntavan olennaiseksi piirteeksi.
Aiheesta muualla
Urbanisme
Rock’n’Roll Circus
Rock'n'Roll Circus on Ayumi Hamasakin kolmastoista studioalbumi, joka julkaistiin 14. huhtikuuta 2010. Albumi julkaistiin samana päivänä kuin DVD-julkaisu ARENA TOUR 2009 A ~NEXT LEVEL~.
Vasko Vujović
Vasko Vujović on montenegrolainen futsal-valmentaja, joka valmentaa futsal-liigassa pelaavaa jyväskyläläistä Kampuksen Dynamoa kaudella 2020-2021.
Vujović aloitti KaDyssa kaudella 2017–2018 ja johdatti seuran heti seuran ensimmäiseen Suomen mestaruuteen. Seuraavalla kaudella 2018-2019 KaDy onnistui uusimaan mestaruutensa Vujovićin johdolla. Vujović valittiin molempien mestaruuteen päättyneiden kausien päätteeksi vuoden parhaaksi valmentajaksi. Vujovićilla ja KaDylla on sopimus kevääseen 2023 asti.
Aiemmin urallaa Vujović on voittanut valmentajana kolme Montenegron (2008, 2009, 2014) sekä yhden Libanonin (2016) mestaruuden. Vujovićin meriittilistalta löytyy myös mm. valinta Kreikan vuoden valmentajaksi 2012 sekä Kreikan liigan pronssi 2011.
HMCS Penetang
HMCS Penetang (viirinumero K676) oli Kanadan laivaston vuonna 1944 palvelukseenotettu River-luokan fregatti toisessa maailmansodassa. Alus luokiteltiin 1. kesäkuuta 1954 uudelleen muutostöiden jälkeen Prestonian-luokan fregatiksi. Se palveli Kanadan laivastossa aina huhtikuuhun 1956 saakka, jolloin se siirrettiin Norjan laivastolle. Alus nimettiin Norjan laivastossa ensin KNM Draugiksi.
Valmistus
Alus tilattiin kesäkuussa 1942 Davie Shipbuilding and Repairing Companyltä Lauzonista Quebecistä ja sen köli laskettiin 22. syyskuuta 1943. Alus laskettiin vesille 6. heinäkuuta 1944 ja se valmistui vielä saman vuoden lopulla 19. lokakuuta.
Palvelus
HMCS Penetang määrättiin helmikuussa 1945 saattajaryhmä C-9:ään Londonderryyn ja Euroopan sotatoimien päättymiseen mennessä alus oli suojannut seitsemää saattuetta Atlantilla. Se palasi Kanadaan kesäkuussa aloittaen joukkojenkuljetusaluksena St. Johnsin ja Quebecin välillä. Alus poistettiin palveluksesta 10. marraskuuta 1945 sijoitettuna reserviin.
Alus myytiin vielä 1945 Marine Industries Inc:lle, mutta se lunastettiin takaisin muutettavaksi Prestonian-luokan saattuefregatiksi. Alus palasi palvelukseen 1. kesäkuuta 1954, jolloin sen viirinumerona oli FFE 316. Se palveli uransa lopun koululaivana. Alus poistettiin palveluksesta 25. tammikuuta 1956.
Päälliköt
Aluksen päällikköinä palvelivat :
Norjan laivastossa
Alus lainattiin 1956 Norjan laivastolle, joka nimesi sen KNM Draugiksi. Kolme vuotta myöhemmin Norja lunasti aluksen. Se romutettiin 1966.
Thaimaansuomalainen
Thaimaan Suomalainen on suomenkielinen lehti, jota toimitetaan Pattayalla Thaimaassa sekä kesästä 2021 alkaen myös Suomessa. Vakituisia avustajia lehdellä on lisäksi Bangkokissa, Hua Hinissä ja Mae Phimissä. Lehden päätoimittaja on A. Juhana Keronen.
Pandemiavuosina painetuista lehdistä luovuttiin kokonaan ja Thaimaan Suomalaisen sivustolle ilmestyivät myös Hua Hinin, Mae Phimin, Pattayan ja Phuketin paikallissivut. Nettilehden pääsivuilla on valtakunnallisia uutisia Thaimaasta ja lähialueilta. Paikallissivuilla on ao. paikkakuntaa koskevia uutisia sekä ainoastaan paikallisesti toimivien yritysten mainoksia.
Maksullisia sisältöjä Thaimaan Suomalaisessa alettiin julkaista vuonna 2021. Kaikki suomalaisia koskevat matkustus- ja viisumisäädökset sekä valtaosa artikkeleista ovat edelleen maksuttomia, mutta siinä missä maksuttomat artikkelit kertovat lähinnä siitä, mitä Thaimaassa tapahtuu, kertovat maksulliset siitä, miksi niin tapahtuu.
Thaimaan Suomalaisen toimitukseen vuodesta 2005 saakka kertynyttä Thaimaan asioiden tuntemusta on hyödynnetty mm. Helsingin Sanomissa, Radion Novan uutisraporteissa, MTV:n 45 minuuttia -ohjelmissa sekä muissa suomalaismedioissa. Taustatoimitustyötä on tehty mm. Ilta-Sanomille, Yleisradiolle sekä nykyisen Otavamedian julkaisuille.
Maksullisten sisältöjen tilaushinnat ovat 15 €/vuosi ja 2 €/kk. Lehden lukijamäärät ovat pandemiavuosien aikana ja sen jälkeen kasvaneet tuntuvasti. Tämän hetkinen ennätys on maaliskuulta 2023, jolloin nettilehden sivuilla käytiin yli 310.000 kertaa tilaajat mukaan lukien.
Ulla Nenonen
Ulla Pirkko Nenonen (31. lokakuuta 1933 Loviisa – 9. maaliskuuta 2018 Tampere ) oli suomalainen teologian kandidaatti, lähetystyöntekijä ja raamatunkääntäjä, joka palveli lähetystyössä Namibiassa vuosina 1961–2015, yhteensä kaikkiaan 54 vuoden ajanjaksolla. Suomalaisista lähetystyöntekijöistä ainoastaan Martti Rautanen ja hänen vaimonsa Frieda ja tyttärensä Johanna ovat työskennelleet lähetystyössä pitempään.
Nenonen kävi koulunsa pääosin Kuusankoskella, mutta valmistui ylioppilaaksi Imatran yhteiskoulusta vuonna 1954. Teologian kandidaatiksi hän valmistui Helsingin yliopistosta vuonna 1960. Pian tämän jälkeen hän lähti Ambomaalle.
Toiminta opettajana Ambomaalla
Vuosina 1980–83 Nenonen toimi Oshigambon lukion vararehtorina. Vuosina 1983–93 hän toimi Namibian lähetyskentän esimiehenä, toimipaikkanaan Oniipa. Tuo paikka oli Namibian itsenäistymisen aikaan maan keskeisimpiä, ja Nenonen emännöi siellä YK:n pääsihteeriä, eri maiden lähettiläitä, ministereitä ja presidenttejä, sekä Martti Ahtisaarta, joka valvoi maan itsenäistymistä. Nenonen saattoi tarjota heille paikkansapitävää tietoa maan tapahtumista.
Toiminta raamatunkäännöstyössä eläkevuosina
Dhimban kieli on hereron kielen lähisukukieli ja suhteellisen läheinen myös ambokielille. Hänen työtoverinsa oli dhimba-pastori Johannes Tolu, joka on tiettävästi ainoa dhimba, joka on kouluttautunut pastoriksi. Dhimboilla ei tuolloin ollut lainkaan kirjakieltä, joten työ alkoi kirjoitusjärjestelmän luomisella. Työtä tukivat Lutheran Bible Translators Yhdysvalloista, Yhtyneet Raamattuseurat ja suomalainen Namibian Kirkon Tuki –yhdistys. Pastori Tolun toimintaa on tukenut Tampereen tuomiokirkkoseurakunta. Uusi Testamentti valmistui vuonna 2011, mutta painattaminen viivästyi niin, että kirja julkaistiin vasta tammikuussa 2014. Sen jälkeen työ alkoi Vanhan Testamentin osalta. Projektissa on myös tutkittu kieltä, kerätty tarinoita ja lauluja, laadittu aapiskirjoja, lukukirjoja ja laulukirjoja, sekä tuottanut kasetteja, joissa on laulettua ja puhuttua dhimbaa, lähinnä raamatunkäännöksessä syntyneitä tekstejä. Tärkeitä ulottuvuuksia tässä työssä ovat myös alkuperäiskielten kehittäminen ja säilyminen, sekä lukutaidon opettaminen. Dhimbojen raamatunkäännöstyöstä on myös Yle tehnyt televisio-ohjelman otsikolla “Dhimban kääntäjät”. Se lähetettiin TV-1:ssä vuonna 2003.
Vielä Suomeen palattuaankin Nenonen auttoi dhimba-käännöstiimiä sähköpostitse suorittamalla oikolukua ja auttamalla sanakirjan luomisessa.
Ulla Nenosen työn on tuonut esiin mm. presidentti Martti Ahtisaari puhuessaan Suomen Lähetysseuran 140-vuotisjuhlissa vuonna 1999.
Karsinnat jalkapallon Euroopan-mestaruuskilpailuihin 2004
Karsinnat jalkapallon Euroopan-mestaruuskilpailuihin 2004 käynnistyivät vuonna 2002. Isäntämaan Portugalin joukkueet saivat molemmat automaattisen paikan lopputurnaukseen. Kaikkiaan lopputurnaukseen osallistuu 16 maajoukkuetta.
Ensimmäistä kertaa joukkueet jaettiin arvontakoreihin UEFAn maakertoimen perusteella. Arvonnassa arvottiin kuusi kuuden joukkueen ja kolme viiden joukkueen lohkoa. Lohkovoittajat sekä paras lohkokakkonen menevät suoraan kisoihin, muut kahdeksan lohkokakkosta etenevät jatkokarsintaan, josta jokaisen otteluparin voittaja pääsee lopputurnaukseen.
Karsintalohkot
Karsintalohkot arvottiin Varsovassa 25. tammikuuta 2002.
Jatkokarsinnat
Latvia, Alankomaat, Kroatia, Venäjä ja Espanja selviytyivät vuoden 2004 EM-kilpailuihin.
Canta in Italiano
Canta in Italiano on brasilialaisen bossa nova -laulajan Astrud Gilberton studioalbumi. Albumin julkaisi Verve Records -levy-yhtiö vuonna 1968.
Anqing
Anqing (, pinyin: Ānqìng Shì) on prefektuuritason kaupunki Kiinan Anhuin maakunnan lounaisosassa, Jangtsejoen pohjoisrannalla. Kaupungin keskusta sijaitsee linnuntietä 143 kilometriä maakunnan pääkaupunki Hefeistä etelään. Prefektuurin pinta-ala on 15 317 neliökilometriä ja väkiluku 5,31 miljoonaa (2010).
Hallinnollinen jako
Piirikuntatasolla prefektuuri jaetaan yhteentoista piirikuntatason osaan: kolmeen kaupunkipiiriin (Daguan, Yingjiang ja Yixiu), kahteen piirikuntatason kaupunkiin (Tongcheng ja Qianshan) ja viiteen piirikuntaan (Huaining, Susong, Taihu, Wangjiangja Yuexi).
Liikenne
Valtatiet 206 ja 318 kulkevat Anqingin kautta. 206 kulkee kaupungista pohjoiseen ja etelään, kun taas 318 kulkee länteen ja itään. Kaupungista on myös rautatieyhteys luoteeseen.
Laivakunta
Laivakunta eli haaksikunta ( tai snäckolag) on Pohjoismaissa keskiajalla käytössä ollut hallinnollinen alue, jonka asukkaiden velvollisuus oli merisodan syttyessä varustaa laiva miehistöineen sotaa varten. Alue oli yleensä kihlakunnan osa. Laivakuntia oli Norjassa ja Tanskassa sekä Ruotsin keskiosissa ja rannikoilla. Suomessa niitä oli ainakin Varsinais-Suomessa ja ilmeisesti myös Ahvenanmaalla.
Lähteet
Skipreide Skipreide
Antti Timonen
Antti Timonen -nimisiä henkilöitä ovat:
Bernhard Otto Widnäs
thumb|200px|Luutnantti Bernhard Widnäs vuoden 1903 keisarillisissa juhlissa pukeutuneena 1600-luvun kasakkapukuun. Bernhard Otto Widnäs (25. toukokuuta 1869 Kokkola – 17. syyskuuta 1950 Helsinki) oli suomalainen kenraalimajuri ja Vaasan sekä Uudenmaan läänin kuvernööri.
Henkilöhistoria
Widnäsin vanhemmat olivat tilanomistaja Anders Widnäs ja Brita Gabrielsdotter Widnäs. Hän kävi Haminan kadettikoulun ja siirtyi vuonna 1890 kornettina palvelemaan Henkivartioväen ratsastavaan krenatöörirykmenttiin. Widnäs kävi Nikolain yleisesikunta-akatemian kurssin 1893–1895 ja Pietarin arkeologisen instituutin kurssin 1900–1902. Widnäs oli Paavalin sotilasoppilaitoksessa luokkientarkastajan apulaisena vuodesta 1906 alkaen ja hän toimi siellä myös taktiikan ja sotahistorian opettajana 1907–1910.
Widnäs oli Vaasan läänin kuvernöörinä 1910–1913 ja Uudenmaan läänin kuvernöörinä 1913–1917. Tämän jälkeen hän toimi vuonna 1908 perustetussa Haminan kadettikoulusta valmistuneiden upseerien muodostamassa Suomen Kadettiklubissa ja oli viimeksi klubin arkistonhoitajana 1936–1950. Hän sai klubin kultaisen ansiomerkn 1949.
Widnäs kirjoitti artikkeleita taktiikasta ja sotahistoriasta, tutkien erityisesti Venäjän ratsuväen historiaa. Hänestä tuli Venäjän Sotahistoriallisen Seuran jäsen 1908.
Widnäs ylennettiin aliratsumestariksi 1897, ratsumestariksi 1904, everstiksi 1906 ja kenraalimajuriksi 1911. Hän oli naimisissa 1897–1928 Vera Ivanovna Mihailovan (1873–1928) kanssa, jonka isä oli kenraalimajuri Ivan Mihailov. Perheen tyttärestä Karin Widnäsistä (s. 1898) tuli keuhkosairauksiin erikoistunut lääketieteen ja kirurgian tohtori. Nuorempi tytär Maria Widnäs oli filosofian tohtori, professori, kirjastonhoitaja ja kielenkääntäjä.
Marcus Herold
Marcus Herold (s. 12. tammikuuta 1950) on suomalainen kilpauransa päättänyt koripalloilija.
Tapiolan Hongan kasvatti Herold pelasi pääsarjauransa espoolaisjoukkueissa ja saavutti yhden SM-hopean sekä -pronssin, Suomen cupin mestaruuden vuonna 1977 ja Suomen cupin hopean.
Suomen miesten maajoukkueessa Herold pelasi vuosina 1972–1974 19 ottelua 5,3 pisteen keskiarvolla.
Heroldin poika Kim Herold voitti juniorina käsipallossa Suomen mestaruuksia ja tuli tunnetuksi mallina ja laulaja-lauluntekijänä. Heroldin veljistä Roy pelasi myös koripalloa maajoukkueessa ja Ben oli myös kiinnostunut koripallosta.
Nickelodeon Kids’ Choice -palkinto
Nickelodeon Kids’ Choice -palkinnot tai pelkät Kids’ Choice -palkinnot jaetaan vuosittain parhaille elokuva-, televisio- ja musiikkialan esiintyjille. Palkinnoista äänestävät Nickelodeon-kaapelikanavan katsojat. Ensimmäiset palkinnot jaettiin keväällä 1988.
Ahvenlampi (Pertunmaa, Kousa)
Ahvenlampi, tai aiemmin Haukilampi, on Etelä-Savossa Pertunmaalla Kousan kylän lähellä sijaitseva lampi.
Maantietoa
Lammen pinta-ala on 2,0 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 650 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Ylä-Rievelin–Enonveden alueeseen (14.172) se kuuluu. Lammen vedenpinnan korkeus on 99,3 metriä mpy.
Särkilampi (Mäntyharju, Kousa)
Särkilampi on Etelä-Savossa Mäntyharjulla ja Pertunmaalla Kousan kylän lähellä sijaitseva lampi.
Maantietoa
Lammen pinta-ala on 10,5 hehtaaria, se on 1,0 kilometriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 2,1 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Ylä-Rievelin–Enonveden alueeseen (14.172) se kuuluu. Lammen vedenpinnan korkeus on 90,7 metriä mpy.
Glyseriinihappo
Glyseriinihappo eli 2,3-dihydroksipropaanihappo (C3H6O4) on kaksi hydroksyyliryhmää sisältävä karboksyylihappo. Ulkomuodoltaan yhdiste on siirappimaista nestettä. Glyseriinihapon suoloja ja estereitä kutsutaan glyseraateiksi Luonnossa yhdistettä esiintyy lukuisissa kasveissa ja myös eläimissä fruktoosin aineenvaihduntatuotteena.
Synteesi
Glyseriinihappoa valmistetaan perinteisesti hapettamalla glyseriiniä typpihapon avulla. Sen valmistamiseksi on kehitetty katalyyttisiä hapetusmenetelmiä, jossa heterogeenisenä katalyyttinä toimii jalometalli. Metalleina on käytetty muun muassa kultaa, platinaa ja palladiumia. Näistä selektiivisimmäksi glyseriinihappoa kohtaan on osoittaunut kulta, muita käytettäessä muodostuu enemmän myös muita glyseriinin hapetustuotteita, kuten glyseraldehydiä, tartronihappoa ja hydroksipalorypälehappoa. Nämä prosessit ovat melko kalliita ja tilalle on pyritty kehittämään bioteknillisiä prosesseja, joissa etikkahappobakteerit hapettaisivat glyserolin selektiivisesti glyseriinihapoksi.
Biokemiallinen rooli ja mahdollisisa käyttökohteita
Kasveissa fotorespiraation seurauksena muodostuva hydroksipalorypälehappo pelkistetään hydroksipyruvaattireduktaasientsyymin katalysoimana glyseriinihapoksi. Tästä kasvit muokkaavat peroksisomeissaan 2-fosfoglyseriinihappoa, jota voidaan käyttää edelleen fotosynteesin yhteydessä.
Glyseriinihapon on todettu nopeuttavan etanolin hapettumista elimistössä ja siten kiihdyttävän sen aineenvaihduntaa. Sillä on myös huomattu olevan maksan toimintaa kiihdyttävää ja kolesterolin hajotusta parantavia vaikutuksia eläinkokeissa.
Yhdisteellä ei sen valmistuskustannuksista johtuen ole kovin suurta kaupallista merkitystä. Sitä kuitenkin tutkitaan lääke- ja kosmetiikka-aineiden synteesissä. Glyseriinihappoon pohjautuvia polymeerejä voidaan mahdollisesti hyödyntää myös funktionaalisina pinnoitteina esimerkiksi lääkeainetableteissa säätelemään lääkeaineen vapautumista.
Meranges
Meranges on kunta Baixa Cerdanyan comarcassa, Gironan maakunnassa, Katalonian itsehallintoalueella, Espanjassa. Kunnan pinta-ala on 37,3 neliökilometriä ja asukkaita siellä on 100 (2015). Väestötiheys on 2,5 as./km².
Merangesin naapurikunnat ovat Ger lännessä, Bellver de Cerdanya etelässä ja idässä ja Lles de Cerdanya luoteessa. Pohjoisessa kunta rajautuu Ranskaan.
Kunnasta on matkaa Puigcerdàan 18,9 kilometriä, Andorraan 68,7 km ja maakunnan pääkaupunkiin Gironaan 154,7 km.
Husein Muhammed
Husein Muhammed (s. 1. joulukuuta 1980 Zakho, Irakin Kurdistan, Irak ) on juristi ja vihreä poliitikko Helsingissä. Hän on etniseltä taustaltaan kurdi ja asunut Suomessa vuodesta 1994.
Meranges
Asutuskeskukset
Merangesin asutuskeskukset ja niiden väkiluvut vuonna 2007:
Husein Muhammed
Muhammed on osallistunut julkisuudessa keskusteluihin maahanmuutosta ja kotoutumisesta. Hän vastustaa erivapauksien myöntämistä muslimeille tai maahanmuuttajille ja šarian käyttöönottoa länsimaissa.
Meranges
Asutuskeskukset
Lähde:
Husein Muhammed
Husein Muhammed on kirjoittanut kirjan ''Yhtä erilaiset. Islam ja suomalainen kulttuuri (Teos, 2011) sekä artikkelin teoksiin En ole rasisti, mutta... (Vastapaino, 2009), Me muut: kirjoituksia yhteiskuntaluokista (Teos, 2009) ja Mitä Halla-aho tarkoittaa?'' (Savukeidas, 2010).
Muhammed on valmistunut oikeustieteen maisteriksi Turun yliopiston oikeustieteellisestä tiedekunnasta vuonna 2006. Hän on tai on ollut muun muassa Länsi-Helsingin Vihreiden hallituksen jäsen, Oikeuspoliittisen yhdistyksen (Demlan) hallituksen jäsen, Helsingin kaupungin maahanmuutto- ja kotouttamisasioiden neuvottelukunnan jäsen, Helsingin kaupungin opetuslautakunnan varajäsen, Maahanmuuttoviraston neuvottelukunnan varajäsen ja Amnesty Internationalin aktiivi. Muhammed on myös Humanisti-lehden kolumnisti, ja on kääntänyt kirjoja kurdin kielelle, muun muassa Kahlil Gibrania.
Propyyligallaatti
Propyyligallaatti (C10H12O5) on gallushapon ja propanolin esteri. Yhdistettä voidaan käyttää hapettumisenestoaineena muun muassa elintarvikkeissa.
Valmistus ja käyttö
Propyyligallaattia voidaan valmistaa gallushapon ja propanolin välisellä esteröintireaktiolla.
Propyyligallaattia käytetään elintarvikkeiden, öljyjen, vahojen, liukasteaineiden ja voimansiirtoöljyjen hapettumisenesto- ja säilöntäaineena. Yhdisteen E-koodi on E310 ja sitä saa käyttää muun muassa rasvojen, purukumin kuivakeittojen ja ravintolisien ainesosana. Yhdisteen huonoja puolia ovat sen suhteellisen hyvä vesiliukoisuus ja värjäytyminen raudan vuoksi. Jälkimmäisen vuoksi tuotteisiin lisätään muita kelaattoreja kuten sitruunahappoa. Propyyligallaattia käytetään hapettumisenestoaineena usein butyloidun hydroksianisolin tai butyloidun hydroksitolueenin kanssa.
Antikapitalismi
Antikapitalismi tarkoittaa kapitalismia vastustavia liikkeitä, ideoita ja asenteita. Termin tiukimman määrittelyn mukaan antikapitalistit pyrkivät korvaamaan kapitalismin toisella järjestelmällä.
On myös olemassa osin antikapitalistisia näkemyksiä, jotka pyrkivät korvaamaan vain osan kapitalistisesta järjestelmästä
Anarkismi
Anarkistit vaativat valtion täydellistä lakkauttamista ja useat anarkistit vastustavat kapitalismia, koska he katsovat sen pyrkivän hallitsemaan yksilöitä sosiaalisesti (vaurauden epätasaisen jakautumisen myötä) ja pakottamalla hierarkiaan. Jotkin anarkismin muodot vastustavat kapitalismia kokonaisuudessaan, mutta tukevat joitain tiettyjä elementtejä kuten markkinoita ja jotkut jopa yksityisomistusta.
Konservatismi ja traditionalismi
Osa konservatiiveista ei pidä vapaasta kapitalismista. Erityisesti Manner-Euroopassa useat konservatistit suhtautuvat varauksellisesti kapitalismin vaikutukseen kulttuuriin ja tapoihin. Ranskan suuren vallankumouksen konservatiivinen oppositio ja individualistisen liberalismin kehittyminen poliittisina teorioina ja sosiaalisina käytäntöinä pyrki säilyttämään perinteiset sosiaaliset hierarkiat, käytännöt ja instituutiot.
Paleokonservatismi ja muut traditionalistiset ideologiat vastustavat usein kapitalistista etiikkaa yhteiskunnan sosiaalisia traditioita rappeuttavina. Jotkin näkemyksistä muistuttavat uskonnollisen kommunismin vastaavia.
Ekofeminismi
Ekofeministit kritisoivat kapitalismin pyrkimyksiä määritellä maailma ihmisten hyödynnettävissä olevina resursseina. He myös katsovat sen lähtökohtaisesti heikentävän ihmisten välisiä suhteita. Ekofeministit näkevät kapitalismin patriarkaalisena rakenteena, joka rakentuu ”luonnon, naisten ja muiden ihmisten kolonisaatiolle”.
Näkemyksiä
Vasemmistoliiton europarlamentaarikko Esko Seppänen on todennut, että ”Yhdysvallat on kapitalismin isänmaa, jossa raha on äidinkieli. Hallitseva ideologia on rahan totalitarismi ja talous toimii kuin markkinoiden diktatuuri”. George Bernard Shaw kuvailee 1800-luvun Englantia termillä laissez-faire. Shawn mukaan laissez-fairen aikana työntekijöitä kohdeltiin epäoikeudenmukaisesti.
Johan Mauritz von Essen
Johan Mauritz von Essen (25. toukokuuta 1830 Oravainen – 1. elokuuta 1872 Turku ) oli suomalainen virkamies ja toimittaja.
Essenin vanhemmat olivat Pohjanmaan jalkaväkirykmentin luutnantti Otto Mauritz von Essen ja tämän toinen puoliso Lovisa Charlotta Asp. Hän kävi Vaasan triviaalikoulua ja lukiota ja pääsi ylioppilaaksi Helsingissä vuonna 1849. Essen opiskeli Helsingin yliopistossa ja valmistui filosofian kandidaatiksi ja maisteriksi vuonna 1853.
Essen työskenteli Turun tuomiokapitulin amanuenssina ja sai vakinaisen viran vuonna 1863. Vuodesta 1865 aina kuolemaansa saakka hän oli tuomiokapitulin varanotaari. Essen toimi myös Suomen talousseuran notaarina vuosina 1854–1857, kirkolliskomiteoiden ja raamattuseuran sihteerinä vuodesta 1861, pappissäädyn notaarina vuoden 1863 valtiopäivillä ja sihteerinä vuoden 1864 pappeinkokouksessa.
Rievelilampi
Maantietoa
Lammen pinta-ala on 4,6 hehtaaria, se on 600 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 1,3 kilometriä.
Johan Mauritz von Essen
Essen työskenteli lastenlehti Eosin toimittajana. Hän liittyi Åbo Underrättelserin toimitukseen vuonna 1860, oli sen päätoimittaja vuosina 1867–1868 ja jatkoi uutistoimittajana kuolemaansa saakka. Essen oli vuodesta 1864 myös yksi lehden kustannusyhtiön omistajista.
Rievelilampi
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Ylä-Rievelin–Enonveden alueeseen (14.172) se kuuluu. Lammen vedenpinnan korkeus on 83,3 metriä mpy.
Johan Mauritz von Essen
Essen kirjoitti humoristis-satiirisia runoja, mutta ei koskaan julkaissut niitä. Hän on toimittanut runovalikoiman Svenska skaldeprof för barn och ungdom.
Professori Carl Gustaf von Essen oli Johan Mauritz von Essenin veli.
Low Budget
Low Budget on The Kinksin vuonna 1979 julkaistu studioalbumi. Sillä on mukana punk-vaikutteita, tosin singlejulkaisu ”(Wish I Could Fly Like) Superman” on tyyliltään hyvin disko-vivahteinen. Low Budgetista muodostui yhtyeen myydyin albumi. Ray Davies kertoi myöhemmin, että albumin kappaleiden kirjoittaminen ja äänittäminen oli hänen elämänsä onnellisinta aikaa.
Kappaleet
A-puoli B-puoli
Kanavuoren koulu
Kanavuoren koulu on Jyväskylän Vaajakoskella sijaitseva alakoulu. Koulurakennuksen huonon kunnon vuoksi se on jo vuodesta 2005 toiminut väliaikaisissa tiloissa, syksystä 2012 alkaen Vaajakummun ja Vaajakosken kouluissa. Kanavuoren alueelle on kaavoitettu yhdistetty päiväkoti ja koulu, jossa koulua kävisivät alimpien luokkien oppilaat. Sen rakentaminen ajoittuu kaupungin investointiohjelman mukaan alkavaksi 2016.
Edvin Titus Feodor Reuter
Edvin Titus Feodor Reuter (26. marraskuuta 1824 Oravainen – 2. marraskuuta 1899 Helsinki ) oli suomalainen opettaja ja rehtori sekä ensimmäisen lastenlehden toimittaja.
Reuterin vanhemmat olivat Kimon ruukin kirjanpitäjä Johan Fredrik Reuter ja Gustava Elisabet von Essen. Hän kävi Vaasan triviaalikoulua ja Turun lukiota ja pääsi ylioppilaaksi Helsingissä vuonna 1845. Reuter opiskeli Helsingin yliopistossa ja valmistui filosofian kandidaatiksi ja maisteriksi vuonna 1853. Hän työskenteli Turun lukion saksan kielen opettajana vuodesta 1852 ja sai vakinaisen viran vuonna 1857. Reuter nimitettiin lukion uskonnon lehtoriksi vuonna 1872 ja Turun ruotsalaisen klassillisen lyseon uskonnon, logiikan ja ruotsin kielen lehtoriksi vuonna 1875. Hän toimi lyseon rehtorina vuodesta 1876. Erottuaan palveluksesta vuonna 1886 Reuter asui maatiloillaan Ispoisissa ja Paraisten Lofsdalissa.
Reuter toimi erilaisissa luottamustehtävissä sekä kasvatustieteellisissä ja uskonnollisissa järjestöissä. Hän kuului Suomen talousseuran hallitukseen vuosina 1863–1870. Reuter toimitti Suomen ensimmäistä lastenlehteä Eosia vuodesta 1854. Hän osallistui yhteiskunnalliseen kerkusteluun sanomalehtien sivuilla (Åbo Underrättelserissä nimimerkillä -ut-) ja toimi Pedagogisk Tidskriftin ja Finsk Tidskriftin avustajana.
Reuter oli naimisissa Turun hovioikeuden presidentin Karl Robert Procopén tyttären Aline Procopén kanssa. Heidän poikiaan ovat professorit Odo Morannal Reuter, Julio Nathaniel Reuter ja Enzio Rafael Reuter sekä agronomi Arno Reuter.
Morgan Schneiderlin
Morgan Schneiderlin (s. 8. marraskuuta 1989 Obernai) on ranskalainen jalkapalloilija, pelipaikaltaan keskikenttäpelaaja. Hän edustaa Ranskan Ligue 1:ssa pelaavaa OGC Nicea.
Ranskalainen on edustanut kotimaassaan vain kasvattajaseuraansa RC Strasbourgia. Schneiderlin siirtyi 18-vuotiaana englantilaisseura Southamptonin riveihin ja teki liigadebyyttinsä syksyllä 2008.
Seitsemän Southamptonin paidassa pelatun kauden jälkeen Schneiderlin siirtyi kesällä 2015 Manchester Unitedin vahvuuteen, kun United julkisti ranskalaisen tehneen manchesterilaisten kanssa 4-vuotisen sopimuksen. Siirtosummaksi englantilainen BBC raportoi noin 25 miljoonaa puntaa. Hän voitti FA Cupin ja FA Community Shieldin 2016.
Tammikuussa 2017 Schneiderlin siirtyi Manchester Unitedista Evertoniin 20 miljoonan punnan siirtosummalla. Kesäkuussa 2020 hän siirtyi OGC Niceen.
Schneiderlin valittiin Ranskan joukkueeseen vuoden 2014 jalkapallon maailmanmestaruuskilpailuihin Franck Ribéryn loukkaannuttua, vaikkei hän ollut ennen valintaa pelannut yhtään A-maaottelua Ranskan paidassa. Hän teki debyyttinsä Les Bleusin paidassa kesäkuussa 2014 Irlantia vastaan. Hän pelasi MM-kilpailuissa 2014 ottelun Ecuadoria vastaan. Hän kuului Ranskan hopeajoukkueeseen EM-kilpailuissa 2016, muttei päässyt pelaamaan.
Fiat 124 Spider
Fiat 124 Spider on Fiatin vuosina 2015–2020 valmistama pieni takavetoinen urheiluauto. Se jakaa suuren osan tekniikastaan Mazda MX-5:n kanssa, ja autoja myös valmistetaan samalla tehtaalla Japanissa. 124 Spider lainaa nimensä alkuperäiseltä Fiat 124 Sport Spider -mallilta, jota valmistettiin vuosina 1966–1982. vasen|pienoiskuva|Abarth 124 Spider Auton voimanlähteenä on 1,4-litrainen MultiAir-bensiinimoottori, jossa on 140 hevosvoimaa tehoa. Urheilullisemmassa Abarth-versiossa moottorin teho on nostettu 170 hevosvoimaan.
Bensiinimoottorit Hakasulkeissa olevat arvot automaattivaihteistolla varustetuilla malleilla
Raasakan voimalaitos
Pato
Voimalaitoksen patojärjestelmä on suomalaisiin voimalaitoksiin verrattuna laaja. Se muodostuu betonisesta voimalapadosta, betonisesta säännöstelypadosta ja pitkistä maapadoista.
Ylimääräiset tulvavedet päästetään säännöstelypadon neljästä mitoiltaan 16 × 7,5 m² ohijuoksutusaukosta vanhaan Iijoen uomaan. Aukkojen luukut nousevat aukaistaessa alhaalta ylöspäin. Niiden läpi suoritetaan jatkuvaa pienimuotoista ohijuoksutusta, jonka tarkoituksena on pitää vanhaan uomaan jäänyttä padottua vettä raikkaana. Kesäaikana on määrätty juoksutuksen suuruudeksi 3,5 kuutiometriä sekunnissa (m³/s), mutta siitä voidaan tehdä hetkellisiä poikkeuksia. Kun keväällä talven lumet sulaavat, joudutaan ylimääräinen vesi juoksuttamaan vanhan uoman kautta voimalaitoksen ohi. Silloin voi vanhan uoman virtaamaksi tulla useita satoja kuutiometrejä sekunnissa.
Voimalaitos on sijoitettu Uiskarinkosken alauolelle puoleenväliin Illinsaaren koillisrantaa. Täällä joen vedenpinta on merenpinnan tasolla ja sinne johdetaan voimalaitoksesta poistuva vesi.
Voimalaitoksen yli kulkee Virkkulantie (yhdystie 8511), joka yhdistää seututien 851 ja valtatie 4:n. Tieltä haarautuu pohjoiseen johtava ja kanavan ylittävä tie. Myös rautatie kulkee saaren yli. Sen Iijoen silta on vanha, mutta kanavan silta, samoin kuin seututien silta, rakennettiin voimalan rakentaisen yhteydessä.
Voimalaitos
Voimalaitosrakennus on ilmakuvasta arvioiden noin 50 metriä leveä ja sen pohjoispuolella eli oikealla puolella sijaitsee sen tukkiränni. Yläaltaan vedenpinnan korkeus on 21,0–21,7 metriä mpy. ja ala-altaan vedenpinta on lähellä meriveden pintaa. Vedelle tulee silloin putouskorkeudeksi 21 metriä. Vesi otetaan sisälle 9–11 metrin syvyydeltä ja ohjataan käynnissä oleviin vesiturbiineihin, jotka ovat tyypiltään pystyasentoisia Kaplan-turbiineja neljällä siivekkeellä. Turbiinien juoksupyörät ovat halkaisijaltaan 3,8 ja 3,9 metriä ja ne painavat noin 20 000 kilogrammaa. Vanhimmat turbiinit on toimittanut Tampella ja uusimman Kvarner Tamturbine. Ne pyörivät 167 kierrosta minuutissa. Sähkögeneraattorit on kiinnitetty turbiinien kanssa samaan akseliin ja ne tuottavat 10 500 voltin ulostulojännitteen. Generaattorien roottorit painavat kukin 90 000 kilogrammaa ja niiden halkaisijat ovat 4,7 metriä. Kunkin generaattorin nimellisteho on 23 MVA. Ne on toimittanut Strömberg ja viimeisimmän ABB.
Joen keskivirtaama on 170 kuutiometriä sekunnissa (m³/s), mutta voimala kykenee ottamaan vastaan rakennevirtaaman verran vettä eli 375 m³/s, jolloin saadaan koko voimalaitoksen rakennekapasiteetti 64,3 megawattia (MW) käyttöön. Voimalaitos joutuu kuitenkin päästämään ohitseen vuosittain noin neljänneksen joen kokonaisvirtaamasta. Sen vuosituotannoksi ilmoitetaan 230 gigawattituntia (GWh). Raasakan säännöstelypadolla toimii myös vuonna 1988 käynnistynyt Pajarin vesivoimalaitos, jonka pudotuskorkeus on 8,3 metriä, rakennusvirtaama on 1,5 m³/s ja vuosituotanto on noin 0,8 GWh.
Kalankasvattamo ja kalatie
Kalankasvattamo sijaitsee voimalaitoksen luoteispuolella joen pohjoisrannassa ja se on ollut toiminnassa vuodesta 1988 alkaen. Sen kaloja istutetaan jokiin korvaamaan vaelluskalojen esteiden takia syntymättä jääneitä poikasia. Näin voimayhtiöt hoitavat lakisääteiset velvoitteensa. Tässä kalankasvattamossa kasvatetaan yhtäaikaisesti 900 000 poikasta, joista istutukseen otetaan vuosittain 360 000 kalaa. Tuotannosta huolehtii Voimalohi Oy, jonka omistavat Pohjolan Voima ja Kemijoki Oy.
Iijoen koskista on valjastettu sähköntuotantoon koskia vain 60 kilometrin matkalta joen alajuoksulta. Nyt on alettu tutkimaan kalatien rakentamista kunkin voimalaitoksen ohitse, jotta vaelluskalalle avautuisi tie kutupaikoille joen valuma-alueen yläjuoksulle. Koska Raasakan voimalaitos on rakennettu kaivetun uoman päähän, on vanha luonnonuoma jäänyt tyhjilleen ja talven jälkeiseen ohituoksutuskäyttöön. Vuonna 2018 otettiin käyttöön vanhaan uomaan rakennettu ja kuusi kilometriä pitkä kalatie. Sitä kehitetään edelleen paremmaksi vuosien 2018–2021 aikana.
Max Klauss
Max Klauss (s. 27. heinäkuuta 1947 Chemnitz) on entinen itäsaksalainen pituushyppääjä ja Euroopan mestari.
Raasakan voimalaitos
Kalankasvattamo ja kalatie
Alasvaellusta on testattu merkityillä smolteilla ja testauksen tulokset esitetty vuonna 2018 julkaistussa raportissa. Kun ohijuoksutuskanavaan päästetään kesäkuukausina 3,5 m³/s vettä, käyttää vain harva smoltti tätä tietä matkallaan mereen. Smolttien vaelluksen tehostamiseksi on tehtävä vielä uusia rakenneratkaisuja.